सोमपुरा समाज, डूंगरपुर का वार्षिक प्रतिभा सम्मान समारोह और सांस्कृतिक कार्यक्रम जलसा-२०१८ शुक्रवार रात माणक चौक स्थित स्वामीनारायण मंदिर परिसर में हुआ। इसमें 100 से अधिक प्रतिभाओं को पुरस्कृत किया गया। सोमपुरा शिक्षा समिति और सोमपुरा विद्यार्थी परिषद के संयुक्त तत्वावधान में हुए समारोह के मुख्य अतिथि नगरपरिषद सभापति के.के.गुप्ता रहे। अध्यक्षता समाज अध्यक्ष नानूराम सोमपुरा ने की। विशिष्ट अतिथि पार्षद अशोकसिंह सिसोदिया व कानसिंह राठौड़ रहे।